Gandia prepara una àmplia programació en commemoració del 25N-Dia Internacional contra la violència de gènere
15 novembre 2022

## Gandia prepara una àmplia programació en commemoració del 25N-Dia Internacional contra la violència de gènere15 novembre 2022Última actualització: 15 novembre 2022

![](../gestion/img/b0aa11a3e99c20101d3fd1a6c3d68b8d6d1236435b3cc33ded131dd67696604f.jpg)  
  

La regidora d'Igualtat, **Juana Navarro**, acompanyada per la representant de l'Associació Dones de Hui, **Judith Luque**, ha presentat aquest matí en roda de premsa la programació dels diferents actes commemoratius que, fins al pròxim 30 de novembre, Gandia presenta pel 25 N «**Dia Internacional contra la violència de gènere**». «_L'objectiu de celebrar activitats com aquestes és el de conscienciar i visibilitzar la violència de gènere per tal d'erradicar-la_», ha destacat la regidora.

Els dies 14, 15 i 17 hi haurà, de 9?h a 12?h, un taller d'alfabetització digital per a dones víctimes de Violència de Gènere. Aquest acte tindrà lloc a la Universitat de València (C/ Tossal,8) i està organitzat per l'Associació Dones de Hui.

Des de hui, dia 15 i fins al 30 de novembre tot aquell qui ho desitge podrà visitar l'exposició de la III Edició del Concurs de fotografia, per a denunciar i sensibilitzar contra la Violència de Gènere. També està previst un concurs de cartells contra la Violència de Gènere, per l'alumnat de 4t ESO de la ciutat. Aquesta exposició estarà situada al C/ Tossal. 8 (Hall Edifici Universitat de València) i està organitzada pel Departament d'lgualtat, Diversitat i Polítiques Inclusives. «_Estem molt satisfets per la gran acollida que han tingut tots dos concursos_», ha esmentat l'edil.

El 24 de novembre, a partir de les 19?h, se celebrarà una Conferència amb el nom (25N: contra totes les violències masclistes.) La ponent serà Gabriela Moriana, directora de l'lnstitut Universitari d'Estudis de les Dones, professora de Treball Social i Serveis Socials de la Universitat de València i activista feminista. L'entrada serà lliure i la conferència es farà a la Universitat de València (C/ Tossal, 8). Es tracta d'una activitat organitzada pel Centre Internacional de Gandia Universitat de València.

El 25 de novembre, dia on es commemora la violència de gènere, la jornada arrancarà a les 12?hores a la plaça de l'Ajuntament. Hi haurà Punt Violeta i tres actes. D'una banda, la lectura del manifest contra la violència de gènere. D'altra part, els lliuraments de premis del concurs de fotografia i del de cartells. La presentació dels manifests anirà a càrrec de Raquel Llopis, de l'Associació ADOMAR. Llegiran l'alumna Roser Calatayud Mascarell, l'alumne Marc Pascual Bou i la professora Andrea Cantó Herrero. Tot, organitzat pel Departament d'lgualtat, Diversitat i Polítiques Inclusives.  
POsteriorment i a les 19?hores del mateix dia, tindrà lloc la presentació a la Casa de la Marquesa del llibre "Més llum" escrit per Rosa Mascarell, amb il·lustracions d'Anna Maria Parejo i presentat per Vicente Garrido, Catedràtic de la Universitat de Psicologia i Criminologia i expert en violència de gènere.

A banda, del 28 al 30 de novembre hi haurà un taller d'autodefensa personal a la Central de la Policia Local de Gandia.

**ALTRES ACTIVITATS**  
També hi haurà activitats complementàries com un vídeo de Tik Tok a les xarxes socials de l'Ajuntament per a la prevenció de la Violència de genere o el projecte «Teixits de Sororitat», que «es tracta d'un taller de lanateràpia on se celebra un encontre centrat en el present i on participen tots aquells que ho desitgen, sense importar gènere ni edat», ha explicat Luque.  
El testimoniatge de dones víctimes de Violència de Gènere i professionals especialistes en Violència de Gènere, anirà a càrrec de Radio Gandia SER. «Arribar als mitjans de comunicació per tal de visibilitzar aquesta xacra és fonamental i bàsic», ha conclòs Navarro.

[Documentos adjuntos](../gestion/documentos/fe3a8cf986360974180e186d620d06b1a17a7f8b10d0985536fdce852b0c8274.jpg)

[Twittear](https://twitter.com/share)